**Razlednica moga mjesta- škljocni za sjećanje**

U utorak 30.4. 2024. s početkom u 11 sati održana je svečana dodjela nagrada i pohvalnica učenicima te zahvalnice mentorima u Foto natječaju Razglednica moga mjesta- škljocni za sjećanje.

U ovogodišnjem 7. natječaju naše škole sa svojim fotografijama sudjelovalo je 74 učenika iz 15 škola s područja cijele Republike Hrvatske.

Na svečanosti se prisutnima, riječima dobrodošlice, obratila ravnateljica škole Renata Kreber- Mikšaj, a zatim i načelnik općine Budinščina Radovan Hercigonja. Članovi Povjerenstva bili su: Marko Janečić, profesionalni fotograf i dizajner, Nikola Vnučec, fotograf i Suzana Ramić, učiteljica razredne nastave. Predsjednik Povjerenstva za odabir najuspješnijih fotografija, Marko Janečić pročitao je propozicije natječaja i objasnio kriterije kojima su se rukovodili u izboru najboljih te su uslijedile podjele.

Prvo mjesto pripalo je Ivanu Mošnji, učeniku 6.r. OŠ Vodnjan pod mentorstvom Patrizie Sfettine Jurman. Drugo mjesto zauzela je Elena Huzjak, učenica 5.r. razreda OŠ Antuna i Ivana Kukuljevića Varaždinske Toplice pod mentorstvom Ivančice Svetec. Treću nagradu osvojila je Ema Jantolek, učenica 8.r. OŠ Marija Bistrica pod mentorstvom Andreje Borović.

Svi učenici dobili su Zahvalnice i promotivni materijal naših izdavačkih kuća Profila i Alfe. Nagrađene učenice osvojile su i statue s logom natječaja koje u keramici izrađuje učiteljica Likovne kulture Mirela Duktaj. Prvonagrađeni učenik osvojio je 30 razglednica s motivom svoje fotografije, drugonagrađena 20, a trećenagrađena 10. Razglednice su sponzorirane od gospodina Damira Vnučeca i njegovog foto studija Media32.

 Zahvaljujemo svima koji nam pomažu u realizaciji našeg Natječaja te učenicima i mentorima koji su sudjelovali u Natječaju. Škljocajte i dalje!

(Fotografije pogledajte u „Galeriji“)